**VEZNIKI**

*Kaj so vezniki?*

Vezniki so kratke ali krajše besede, s katerimi izražamo različna razmerja. So nepregibna besedna vrsta, kar pomeni, da se nikoli ne spreminjajo/preoblikujejo.

*Čemu vezniki služijo?*

Veznike potrebujemo zato, da z njimi povezujemo npr.:

1. **vsaj dve ali več besed:**

Kupila je jabolka in grozdje. (beseda + veznik + beseda)

1. **dve ali več besednih zvez:**

Prešeren nasmeh in olikano vedenje sta jo očarala.

(besedna zveza + veznik + besedna zveza)

1. **dva ali več stavkov, ki so med seboj zloženi priredno ali podredno:**

Včasih je imela občutek, da vsega ne bo zmogla. (stavek + veznik + stavek)

Vsak veznik prinaša/uvaja določeno informacijo. Npr. veznik kjer prinaša informacijo o kraju dogajanja.

Zdravilna zelišča je nabirala le tam, *kjer so rastla v izobilju.*

 *Po tem stavku se vprašam: Kje je nabirala zelišča?*

 *Odgovorim: Kjer so rastla v izobilju.*

Z vezniki v stavku izražamo različna razmerja npr.:

a) PODREDNA (odvisni stavek dopolnjuje informacijo glavnega stavka):

* časovno: Ko je prišel avtobus, je vstopila.
* Pogojno: Če je bil to naš glavni namen, smo zmagali.

b) PRIREDNA (stavka sta enakovredna):

* Vezalno: Kupila je semena in tiho odšla iz trgovine.
* Pojasnjevalno: Torto je pojedla hitro, saj jo je oče že čakal za odhod.

*Kako veznike delimo?*

Veznike delimo glede na njihove značilnosti.

1. **Glede na število besed, ki jih vsebujejo:**
2. Tisti vezniki, ki so sestavljeni le iz ene besede so ENOBESEDNI vezniki:

čeprav, ker, a, pa, ko …

1. Tisti vezniki, ki so sestavljeni iz dveh ali več besed so VEČBESEDNI vezniki:

medtem ko, namesto da, kljub temu da …

Medtem ko je spal, so ga oropali.

Pazi: pri teh veznikih načeloma ne pišemo vejice med posameznimi deli.

Pazi: Med večbesednimi vezniki so nekateri taki, da v povedi ne stojijo vsi skupaj, ampak so razdeljeni med oba stavka. Kar pomeni, da je en del v prvem stavku, drugi pa v drugem. Tem veznikom pravimo VEČDELNI vezniki, ker so deljeni na dva dela.

Večbesedni veznik (iz več besed): Medtem ko je spal, so ga oropali.

Večdelni veznik (iz več besed in njegovi deli niso vsi skupaj, ampak v dveh različnih stavkih znotraj povedi):

Ne samo da je veliko delal, ampak tudi veliko uspeha je požel.

1. **Glede na razmerje, ki ga uvaja:**
2. Podredni vezniki: da, kjer, ko, čemu, ker …
3. Priredni vezniki: in, ter, pa, zato, saj, kajti …

*Katere besede se še lahko obnašajo kot veznik?*

Nekatere besede se obnašajo kot vezniki, čeprav to glede na besedno vrsto niso. Za te besede pravimo, da prevzemajo vlogo veznika.

To so:

1. Vprašalni zaimki: Ne vem, kdo je razbil okno.
2. Oziralni zaimki: Na hodniku sem srečal fanta, ki je nosil okrožnico.

Te zaimke imenujemo NEPRAVI VEZNIKI ALI NEPRAVE VEZNIŠKE BESEDE, ker so kot besedna vrsta (vrsta besede) zaimki, vendar jih uporabljamo kot veznike, ker imajo tako vlogo / se obnašajo kot vezniki.